CELEX: 
Language: fi
Date: 2022-04-01 00:00:00
Title: KOMISSION DELEGOITU ASETUS (EU) / , Euroopan parlamentin ja neuvoston asetuksen (EU) N:o 1151/2012 täydentämisestä suojattuja alkuperänimityksiä, suojattuja maantieteellisiä merkintöjä ja aitoja perinteisiä tuotteita koskevien unionin tunnusten vahvistamisen sekä eräiden hankintaa koskevien sääntöjen, eräiden menettelysääntöjen ja eräiden täydentävien siirtymäsääntöjen osalta annetun delegoidun asetuksen (EU) N:o 664/2014 muuttamisesta

PERUSTELUT
            
            
               1.DELEGOIDUN SÄÄDÖKSEN TAUSTA
            
            
               Joulukuun 2. päivänä 2021 annetulla Euroopan parlamentin ja neuvoston asetuksella (EU) 2021/2117
                  1
                on muutettu maataloustuotteiden ja elintarvikkeiden laatujärjestelmistä 21 päivänä marraskuuta 2012 annetun Euroopan parlamentin ja neuvoston asetuksen (EU) N:o 1151/2012
                  2
                53 artiklassa säädettyä järjestelmää, joka koskee suojattujen alkuperänimitysten, suojattujen maantieteellisten merkintöjen ja aitojen perinteisten tuotteiden tuote-eritelmien muuttamista. ”Muu kuin vähäinen muutos” ja ”vähäinen muutos” on korvattu ”unionin muutoksella” ja ”vakiomuotoisella muutoksella”, jotka eroavat toisistaan soveltamisalaltaan ja menettelyiltään.  
            
            
               Asetuksessa (EU) N:o 1151/2012 annetaan komissiolle valta antaa delegoituja ja täytäntöönpanosäädöksiä, joilla täydennetään nykyisiä sääntöjä ja vahvistetaan suojattujen alkuperänimitysten, suojattujen maantieteellisten merkintöjen ja aitojen perinteisten tuotteiden tuote-eritelmiin tehtävien unionin ja vakiomuotoisten muutosten hyväksymistä koskevat menettelyt elintarvikealalla. 
            
            
               Komission delegoitu asetus (EU) N:o 664/2014, jolla täydennetään asetusta (EU) N:o 1151/2012 monilta osin, sisältää säännöt, jotka koskevat ”muuta kuin vähäistä muutosta” ja ”vähäistä” muutosta.
            
            
               Tämän delegoidun säädöksen tarkoituksena on muuttaa nykyistä komission delegoitua asetusta (EU) N:o 664/2014, jotta se olisi uusien unionin ja vakiomuotoisia muutoksia koskevien sääntöjen mukainen ja muutosjärjestelmä toimisi asianmukaisesti. 
            
            
               2.SÄÄDÖKSEN HYVÄKSYMISTÄ EDELTÄNEET KUULEMISET
            
            
               Kuulemisia, joihin osallistui asiantuntijoita kaikista 27 jäsenvaltiosta, järjestettiin kestävyyttä ja laatua sekä maataloutta ja maaseudun kehittämistä käsittelevän asiantuntijaryhmän puitteissa.
            
            
               Näiden kokousten yhteydessä komissio esitti tekstin muutetut versiot, joissa otettiin suurelta osin huomioon kussakin kokouksessa suullisesti esitetyt tai komission yksiköille kirjallisesti lähetetyt huomautukset. 
            
            
               Komission yksiköt pitivät myös kokouksia sidosryhmien kanssa kansalaisvuoropuheluun osallistuvassa laadun ja menekinedistämisen ryhmässä.
            
            
               Kuulemismenettely johti laajaan yhteisymmärrykseen delegoidun asetuksen luonnoksesta.
            
            
               Paremman sääntelyn portaalissa tarjottiin mahdollisuus antaa palautetta 9. helmikuuta ja 9. maaliskuuta 2022 välisenä aikana. Kaikkia kommentteja on tarkasteltu.
            
            
               3.DELEGOIDUN SÄÄDÖKSEN OIKEUDELLINEN SISÄLTÖ
            
            
               Tämä delegoitu säädös sisältää säännökset, joilla muutetaan komission delegoidussa asetuksessa (EU) N:o 664/2014 olevia ”muita kuin vähäisiä muutoksia” ja ”vähäisiä” muutoksia koskevia sääntöjä. Muutetut säännöt ovat tarpeen, jotta voidaan varmistaa asetuksen (EU) N:o 1151/2012 mukaisen uuden, suojattujen alkuperänimitysten, suojattujen maantieteellisten merkintöjen ja aitojen perinteisten tuotteiden tuote-eritelmien unionin ja vakiomuotoisten muutosten järjestelmän asianmukainen toiminta. 
            
            
               KOMISSION DELEGOITU ASETUS (EU) …/…,
            
            
               annettu 1.4.2022,
            
            
               Euroopan parlamentin ja neuvoston asetuksen (EU) N:o 1151/2012 täydentämisestä suojattuja alkuperänimityksiä, suojattuja maantieteellisiä merkintöjä ja aitoja perinteisiä tuotteita koskevien unionin tunnusten vahvistamisen sekä eräiden hankintaa koskevien sääntöjen, eräiden menettelysääntöjen ja eräiden täydentävien siirtymäsääntöjen osalta annetun delegoidun asetuksen (EU) N:o 664/2014 muuttamisesta
            
            
               EUROOPAN KOMISSIO, joka
            
            
               ottaa huomioon Euroopan unionin toiminnasta tehdyn sopimuksen,
            
         
         
            
               ottaa huomioon maataloustuotteiden ja elintarvikkeiden laatujärjestelmistä 21 päivänä marraskuuta 2012 annetun Euroopan parlamentin ja neuvoston asetuksen (EU) N:o 1151/2012
                  3
                ja erityisesti sen 53 artiklan 3 kohdan ensimmäisen alakohdan,
            
            
               sekä katsoo seuraavaa:
            
            
               (1)Euroopan parlamentin ja neuvoston asetuksella (EU) 2021/2117
                  4
                on muutettu asetuksen (EU) N:o 1151/2012 53 artiklan 2 kohtaa tuote-eritelmän muuttamista koskevan järjestelmän osalta. ”Muu kuin vähäinen muutos” ja ”vähäinen muutos” korvataan 8 päivästä kesäkuuta 2022 ”unionin muutoksella” ja ”vakiomuotoisella muutoksella”, jotka eroavat toisistaan soveltamisalaltaan ja menettelyiltään.
            
            
               (2)Komission delegoidussa asetuksessa (EU) N:o 664/2014
                  5
                on säännöksiä, joilla täydennetään muita kuin vähäisiä muutoksia ja vähäisiä muutoksia koskevia sääntöjä. Kyseisessä asetuksessa olevat muita kuin vähäisiä muutoksia ja vähäisiä muutoksia koskevat nykyiset säännöt olisi uuden muutosjärjestelmän toiminnan varmistamiseksi korvattava uusilla säännöillä.  
            
            
               (3)Menettelyn tehokkuuden varmistamiseksi olisi vahvistettava sääntö, joka koskee unionin muutosten hyväksymistä koskevien hakemusten ottamista tutkittavaksi. Samasta syystä, jos unionin muutoksen hyväksymistä koskevaan hakemukseen sisältyy myös vakiomuotoisia muutoksia, vakiomuotoisia muutoksia ei tulisi ottaa huomioon eikä katsoa hyväksytyiksi unionin muutoksen yhteydessä. 
            
            
               (4)Vakiomuotoisia muutoksia ja tilapäisiä muutoksia varten olisi vahvistettava menettely, jotta jäsenvaltiot voisivat tehdä hakemuksille tarkoituksenmukaisen arvion ja jotta voidaan varmistaa yhtenäisen toimintamallin soveltaminen kaikissa jäsenvaltioissa. Jäsenvaltioiden suorittamien arvioiden tarkkuuden ja kattavuuden olisi oltava sama kuin arviointiprosessissa, joka toteutetaan maantieteellisen merkinnän rekisteröintihakemusta koskevassa menettelyssä. 
            
            
               (5)On tarpeen vahvistaa säännöt, jotka koskevat tuote-eritelmän muutosmenettelyjen yhteensovittamista silloin kun unionin muutosta koskeva hakemus ja vakiomuotoista muutosta koskeva hakemus ovat käsiteltävinä yhtä aikaa, ensin mainittu komissiolla ja jälkimmäinen jäsenvaltion toimivaltaisella viranomaisella. Koska kummallakin hakemuksella muutetaan samaa tuote-eritelmää samanaikaisilla eri menettelyillä, joilla on erilaiset määräajat, olisi vahvistettava säännöt epäjohdonmukaisuuksien estämiseksi.
            
            
               (6)Jotta siirtymä delegoidun asetuksen (EU) N:o 664/2014 nykyisistä säännöistä tässä asetuksessa säädettyihin sääntöihin olisi joustava, olisi hyväksyttävä siirtymäsäännöt.  
            
            
               (7)Koska asetuksella (EU) 2021/2117 säädettyjä tuote-eritelmän muutoksia sovelletaan 8 päivästä kesäkuuta 2022, tätä asetusta olisi sovellettava samasta päivämäärästä,
            
            
               ON HYVÄKSYNYT TÄMÄN ASETUKSEN:
            
            
            
               1 artikla 
                  
                  Delegoidun asetuksen (EU) N:o 664/2014 muuttaminen 
            
            
               Muutetaan delegoitu asetus (EU) N:o 664/2014 seuraavasti:
            
            
               1)
                     Korvataan 6 artikla seuraavasti:
            
            
               ”6 artikla
            
            
               Tuote-eritelmään tehtäviä unionin muutoksia koskevat hakemukset
            
            
               Kun sovelletaan asetuksen (EU) N:o 1151/2012 53 artiklaa, tuote-eritelmään tehtävien unionin muutosten hyväksymistä koskeva hakemus voi sisältää ainoastaan unionin muutoksia. Jos unionin muutosten hyväksymistä koskevaan hakemukseen sisältyy myös vakiomuotoisia muutoksia tai tilapäisiä muutoksia, unionin muutoksiin liittyvää menettelyä sovelletaan ainoastaan unionin muutoksiin. Hakemukseen sisältyvien vakiomuotoisten tai tilapäisten muutosten osalta katsotaan, ettei hakemusta ole toimitettu.” 
            
            
               2) Lisätään artiklat seuraavasti:
            
            
                ”6 a artikla
            
            
               Unionin muutosten hyväksymistä koskevien hakemusten ottaminen tutkittavaksi
            
         
         
            
               1.Tuote-eritelmään tehtävien unionin muutosten hyväksymistä koskeva hakemus voidaan ottaa tutkittavaksi, jos se on jätetty asetuksen (EU) N:o 1151/2012 53 artiklan mukaisesti ja toimitettu komissiolle komission täytäntöönpanoasetuksen (EU) N:o 668/2014* 12 artiklan 1 kohdan mukaisesti ja se täyttää mainitun täytäntöönpanoasetuksen 10 artiklan edellytykset. 
            
            
               Tuote-eritelmään tehtävän unionin muutoksen hyväksymistä koskevalle hakemukselle annettu komission hyväksyntä kattaa ainoastaan hakemuksessa ilmoitetut unionin muutokset.
            
            
               2.Jos komissio katsoo, ettei hakemusta voida ottaa tutkittavaksi, se ilmoittaa tapauksen mukaan jäsenvaltion tai kolmannen maan viranomaisille tai asianomaiseen kolmanteen maahan sijoittautuneelle hakijalle syyt, joiden perusteella hakemusta ei voida ottaa tutkittavaksi.
            
            
               * Komission täytäntöönpanoasetus (EU) N:o 668/2014, annettu 13 päivänä kesäkuuta 2014, maataloustuotteiden ja elintarvikkeiden laatujärjestelmistä annetun Euroopan parlamentin ja neuvoston asetuksen (EU) N:o 1151/2012 soveltamissäännöistä (EUVL L 179, 19.6.2014, s. 36). 
            
            
               6 b artikla
            
            
               Suojatun alkuperänimityksen tai suojatun maantieteellisen merkinnän tuote-eritelmän vakiomuotoiset muutokset
            
            
               1.Asetuksen (EU) N:o 1151/2012 53 artiklan soveltamiseksi tuote-eritelmän vakiomuotoisen muutoksen hyväksymistä koskevat hakemukset jätetään sen jäsenvaltion viranomaisille, jossa asianomaisen tuotteen maantieteellinen alue sijaitsee. Jos tuote-eritelmään tehtävän vakiomuotoisen muutoksen hyväksymistä koskevaa hakemusta ei jätä hakijaryhmä, joka jätti suojahakemuksen yhden tai useamman tuote-eritelmässä tarkoitetun nimen osalta, jäsenvaltion on annettava kyseiselle hakijaryhmälle mahdollisuus esittää huomautuksensa hakemuksesta, jos hakijaryhmä on vielä olemassa.
            
            
               Vakiomuotoisen muutoksen hyväksymistä koskevassa hakemuksessa on oltava kuvaus vakiomuotoisista muutoksista ja osoitus siitä, että ehdotettuja muutoksia voidaan pitää vakiomuotoisina asetuksen (EU) N:o 1151/2012 53 artiklan 2 kohdan mukaisesti. On myös esitettävä yhteenveto syistä, joiden vuoksi muutoksia tarvitaan. 
            
            
               2.Jos jäsenvaltio katsoo, että asetuksen (EU) N:o 1151/2012 ja sen nojalla annettujen säännösten vaatimukset täyttyvät, se voi hyväksyä vakiomuotoisen muutoksen. Hyväksymispäätöksessä on oltava muutettu konsolidoitu tuote-eritelmä ja tapauksen mukaan muutettu konsolidoitu yhtenäinen asiakirja, tai siinä on oltava sähköinen viite konsolidoidun tuote-eritelmän ja tapauksen mukaan konsolidoidun yhtenäisen asiakirjan julkaistuun versioon.
            
            
               Hyväksymispäätös on julkaistava. Hyväksyttyä vakiomuotoista muutosta sovelletaan asianomaisessa jäsenvaltiossa päivästä, jona hyväksymispäätös julkaistaan. Jäsenvaltion on ilmoitettava hyväksytyistä vakiomuotoisista muutoksista komissiolle yhden kuukauden kuluessa kansallisen hyväksymispäätöksen julkaisupäivästä. Jäsenvaltion on ilmoitettava komissiolle viipymättä jokaisesta vakiomuotoisen muutoksen hyväksymispäätöksen kumoavasta kansallisesta tuomiosta, joka on lopullinen ja johon ei voi hakea muutosta.
            
            
               3.Hakijaryhmän, jonka oikeutettua etua asia koskee, on ilmoitettava kolmannesta maasta peräisin olevaa tuotetta koskevan vakiomuotoisen muutoksen hyväksymispäätöksestä komissiolle joko suoraan tai asianomaisen kolmannen maan viranomaisten välityksellä yhden kuukauden kuluessa asianomaisen päätöksen julkaisupäivästä.
            
            
               4.Hyväksyttyä vakiomuotoista muutosta koskevan ilmoituksen katsotaan olevan asianmukaisesti annettu komissiolle, jos se on täytäntöönpanoasetuksen (EU) N:o 668/2014 10 a artiklan mukainen. 
            
            
               5.Jos vakiomuotoinen muutos edellyttää yhtenäisen asiakirjan muuttamista, komissio julkaisee kuvauksen vakiomuotoisesta muutoksesta sekä muutetun yhtenäisen asiakirjan Euroopan unionin virallisen lehden C-sarjassa kolmen kuukauden kuluessa päivästä, jona se vastaanotti kyseistä vakiomuotoista muutosta koskevan ilmoituksen.
            
            
               Jos vakiomuotoinen muutos ei edellytä yhtenäisen asiakirjan muuttamista, komissio julkistaa kuvauksen vakiomuotoisesta muutoksesta täytäntöönpanoasetuksen (EU) N:o 668/2014 12 artiklan 1 kohdan ensimmäisen alakohdan a alakohdassa tarkoitettujen digitaalisten järjestelmien kautta kolmen kuukauden kuluessa päivästä, jona se vastaanotti kyseistä vakiomuotoista muutosta koskevan ilmoituksen.
            
            
               Vakiomuotoisen muutoksen sisällöstä on vastuussa ilmoituksen komissiolle antanut 2 ja 3 kohdassa tarkoitettu kansallinen viranomainen tai 3 kohdassa tarkoitettu hakijaryhmä.
            
            
               6.Vakiomuotoista muutosta sovelletaan unionin alueella päivästä, jona se julkaistaan 5 kohdan ensimmäisen alakohdan mukaisesti tai julkistetaan 5 kohdan toisen alakohdan mukaisesti.
            
            
               7.Jos maantieteellinen alue käsittää useamman kuin yhden jäsenvaltion, kunkin asianomaisen jäsenvaltion on sovellettava vakiomuotoisia muutoksia koskevaa menettelyä erikseen. Vakiomuotoista muutosta sovelletaan asianomaisten jäsenvaltioiden alueella vasta sitten kun viimeistä kansallista hyväksymispäätöstä ryhdytään soveltamaan. Jäsenvaltion, joka hyväksyy vakiomuotoisen muutoksen viimeisenä, on toimitettava komissiolle asiaan kuuluva ilmoitus yhden kuukauden kuluessa hyväksymispäätöksensä julkistamispäivästä.
            
            
               Jos yksi tai useampi asianomaisista jäsenvaltioista ei tee ensimmäisessä alakohdassa tarkoitettua kansallista hyväksymispäätöstä, mikä tahansa näistä jäsenvaltioista voi jättää kyseisen hakemuksen unionin muutosta koskevassa menettelyssä. 
            
            
               8.Silloin kun osa asianomaisesta maantieteellisestä alueesta sijaitsee kolmannen maan alueella, sovelletaan 7 kohtaa soveltuvin osin.
            
            
               6 c artikla
            
         
         
            
               Unionin muutosten ja vakiomuotoisten muutosten suhde
            
            
               1.Jos vakiomuotoinen muutos, joka edellyttää yhtenäisen asiakirjan muuttamista, hyväksytään unionin muutoksen hyväksymistä koskevan hakemuksen ollessa vireillä komissiossa, asianomaisen jäsenvaltion on päivitettävä unionin muutosten hyväksymistä koskevaan hakemukseen sisältyvää yhtenäistä asiakirjaa vastaavasti. Jos vireillä oleva unionin muutos on julkaistu Euroopan unionin virallisessa lehdessä vastaväitteiden esittämistä varten, yhtenäisen asiakirjan päivitetty versio julkaistaan Euroopan unionin virallisen lehden L-sarjassa unionin muutoksen hyväksymisestä annetun täytäntöönpanoasetuksen liitteenä.  
            
            
               2.Jos kansallisella tasolla hyväksyttyyn vakiomuotoista muutosta koskevaan hakemukseen sisältyvässä yhtenäisen asiakirjan muutetussa versiossa ei oteta huomioon viimeisimpiä hyväksyttyjä unionin muutoksia, kyseistä vakiomuotoista muutosta ei julkaista Euroopan unionin virallisessa lehdessä. Asianomaisen vakiomuotoisen muutoksen hyväksyneen jäsenvaltion on lähetettävä komissiolle yhtenäisen asiakirjan konsolidoitu versio, sellaisena kuin se on muutettuna unionin ja vakiomuotoisilla muutoksilla, jotta se voidaan julkaista Euroopan unionin virallisessa lehdessä.
            
            
               6 d artikla
            
            
               Suojatun alkuperänimityksen tai suojatun maantieteellisen merkinnän tuote-eritelmän tilapäiset muutokset
            
            
               1.Tuote-eritelmien tilapäiset muutokset hyväksyy ja julkaisee se jäsenvaltio, jonka alueella asianomaisen tuotteen maantieteellinen alue sijaitsee. Tilapäisistä muutoksista ja niitä tukevista syistä on ilmoitettava komissiolle yhden kuukauden kuluessa kansallisen hyväksymispäätöksen julkaisupäivästä. Tilapäistä muutosta sovelletaan asianomaisessa jäsenvaltiossa päivästä, jona muutoksen hyväksymispäätös julkaistaan.
            
            
               2.Jos maantieteellinen alue käsittää useamman kuin yhden jäsenvaltion, kunkin asianomaisen jäsenvaltion on sovellettava 1 kohdassa tarkoitettua tilapäisiä muutoksia koskevaa menettelyä erikseen.
            
            
               3.Kolmansista maista peräisin olevia tuotteita koskevista tilapäisistä muutoksista ja niitä tukevista syistä ilmoittaa komissiolle yhden kuukauden kuluessa muutosten hyväksymisestä se hakijaryhmä, jonka oikeutettua etua asia koskee, joko suoraan tai asianomaisen kolmannen maan viranomaisten kautta.
            
            
               4.Hyväksyttyä tilapäistä muutosta koskevan ilmoituksen katsotaan olevan asianmukaisesti annettu komissiolle, jos se on täytäntöönpanoasetuksen (EU) N:o 668/2014 10 b artiklan mukainen.
            
            
               5.Komissio julkistaa tilapäistä muutosta koskevan ilmoituksen täytäntöönpanoasetuksen (EU) N:o 668/2014 12 artiklan 1 kohdan ensimmäisen alakohdan a alakohdassa tarkoitettujen digitaalisten järjestelmien kautta kolmen kuukauden kuluessa päivästä, jona se vastaanotti tilapäistä muutosta koskevan ilmoituksen. Tilapäistä muutosta sovelletaan unionin alueella päivästä, jona komissio sen julkistaa.
            
            
               Tilapäisen muutoksen sisällöstä on vastuussa ilmoituksen komissiolle antanut 1 ja 3 kohdassa tarkoitettu kansallinen viranomainen tai 3 kohdassa tarkoitettu hakijaryhmä.”
            
            
               2 artikla 
                  
                  Siirtymäsäännökset
            
            
               Delegoidun asetuksen (EU) N:o 664/2014 6 artiklaa siinä muodossa kuin se on ennen tämän asetuksen soveltamisen alkamispäivää, sovelletaan muita kuin vähäisiä muutoksia ja vähäisiä muutoksia koskeviin hakemuksiin, tilapäisiä muutoksia koskeviin ilmoituksiin sekä suojattujen alkuperänimitysten, suojattujen maantieteellisten merkintöjen ja aitojen perinteisten tuotteiden tuote-eritelmiin, jotka ovat vireillä komissiossa ennen 8 päivää kesäkuuta 2022.
            
            
               3 artikla 
                  
                  Voimaantulo ja soveltaminen
            
            
               Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
            
            
               Sitä sovelletaan 8 päivästä kesäkuuta 2022. 
            
            
               Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            
            
               Tehty Brysselissä 1.4.2022
            
            
               
                     Komission puolesta
               
               
                     Puheenjohtaja
                     Ursula VON DER LEYEN
               
            
         
         
            
                  
                     (1)
                  
                        Euroopan parlamentin ja neuvoston asetus (EU) 2021/2117, annettu 2 joulukuuta 2021, maataloustuotteiden yhteisestä markkinajärjestelystä annetun asetuksen (EU) N:o 1308/2013, maataloustuotteiden ja elintarvikkeiden laatujärjestelmistä annetun asetuksen (EU) N:o 1151/2012, maustettujen viinituotteiden määritelmästä, kuvauksesta, esittelystä, merkinnöistä ja maantieteellisten merkintöjen suojasta annetun asetuksen (EU) N:o 251/2014 sekä unionin syrjäisimpien alueiden hyväksi toteutettavista maatalousalan erityistoimenpiteistä annetun asetuksen (EU) N:o 228/2013 muuttamisesta (EUVL L 435, 6.12.2021, s. 262).
               
               
                  
                     (2)
                  
                        EUVL L 343, 14.12.2012, s. 1.
               
               
                  
                     (3)
                  
                        EUVL L 343, 14.12.2012, s. 1.
               
               
                  
                     (4)
                  
                        Euroopan parlamentin ja neuvoston asetus (EU) 2021/2117, annettu 2 joulukuuta 2021, maataloustuotteiden yhteisestä markkinajärjestelystä annetun asetuksen (EU) N:o 1308/2013, maataloustuotteiden ja elintarvikkeiden laatujärjestelmistä annetun asetuksen (EU) N:o 1151/2012, maustettujen viinituotteiden määritelmästä, kuvauksesta, esittelystä, merkinnöistä ja maantieteellisten merkintöjen suojasta annetun asetuksen (EU) N:o 251/2014 sekä unionin syrjäisimpien alueiden hyväksi toteutettavista maatalousalan erityistoimenpiteistä annetun asetuksen (EU) N:o 228/2013 muuttamisesta (EUVL L 435, 6.12.2021, s. 262).
               
               
                  
                     (5)
                  
                        Komission delegoitu asetus (EU) N:o 664/2014, annettu 18 päivänä joulukuuta 2013, Euroopan parlamentin ja neuvoston asetuksen (EU) N:o 1151/2012 täydentämisestä suojattuja alkuperänimityksiä, suojattuja maantieteellisiä merkintöjä ja aitoja perinteisiä tuotteita koskevien unionin tunnusten vahvistamisen sekä eräiden hankintaa koskevien sääntöjen, eräiden menettelysääntöjen ja eräiden täydentävien siirtymäsääntöjen osalta (EUVL L 179, 19.6.2014, s. 17).